Tíz alkalommal tervez a 2017. évben rádióamatőr vizsgát tartani a Nemzeti Média- és Hírközlési Hatóság (NMHH). Tudásáról az adhat a hívójelért cserébe számot, aki a jelentkezési adatlap kitöltésével és megküldésével jelzi részvételi szándékát.
A jelentkezési lapot e-mailben a feo@nmhh.hu címen keresztül vagy postán kell elküldeni a hatóságnak. Ezt követően meg kell várni, hogy az NMHH visszajelezzen. Vizsgán az vehet részt, aki az időpontról értesítést kapott, és az abban foglalt vizsgadíj befizetését – és persze személyazonosságát – a vizsga alatt igazolni tudja.
Vizsgákat általában a hónap negyedik csütörtökén, kizárólag Budapesten, a Visegrádi utca 106. alatti székházban terveznek tartani, bár az értesítés ettől eltérő címet is tartalmazhat.
Az adatlapon nem lehet időpontot megjelölni, azt a hatóság szabja meg: vizsga ugyanis csak akkor kezdődik, amikor megfelelő számú jelentkező gyűlik össze. A 14. évét betöltött személy alap és HAREC, míg a 16 évét be nem töltött és a 60-on túliak kezdő fokozatú vizsgát tehetnek.
A teljes vizsgáért 4.000 forintot, a pótvizsgára vagy a morze önálló illetve kiegészítő moduljára 2.000 forintot kell befizetnünk. Kedvezményt – abból pedig 50 százalékosat – a nyugdíjasok, fogyatékossággal élők illetve a diákigazolvánnyal rendelkező nappali tagozatos diákok kaphatnak, de a kedvezményre jogosító okmányok eredeti példányát a helyszínen be kell mutatni.
Jelentkezéshez szükséges adatlapot online is be lehet küldeni, de akár innen is letölthető, a vizsgákról bővebb tájékoztatást pedig az NMHH oldalán találhat az érdeklődő.
T isztelt hirközlési hatoség érdeklödnék rádio amatör vizgárol jelénkézésilap holkel fizetni vagy postán koldenének jelénkézésilapot csekél cimem Birtók István Debrecen Nagy Mihály kert .19 iránitoszám4002 élöreis köszönöm
Először is sok sikert. Keress fel egy rádióklubot vagy közeledben lakó amatőröket, szükséged lesz rá.
És igen, keress rádióamatőröket a környezetedben, hiszen ez akkor az igazi buli ha közösségben csinálod!
Leáll két rádióamatőr berkekben is jól ismert relé gyártásával a Finder. Aggodalomra …